{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga zakona o izmjenama i dopunama Zakona o predmetima opće uporabe"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HGK","NACRT PRIJEDLOGA ZAKONA O IZMJENAMA I DOPUNAMA ZAKONA O PREDMETIMA OPĆE UPORABE,\nČlanak 9.","Zajednica za deterdžente i kozmetiku HGK predlaže stavak 2. izmijeniti tako da glasi:\n \n„(2) Zabranjeno je pripisivanje i reklamiranje ljekovitog svojstva ili pripisivanje svojstva terapije i/ili liječenja bolesti predmetima opće uporabe.“.\n \nZajednica  predlaže iz odredbe stavka 2. izuzeti svojstvo prevencije, kako bi se izbjegle poteškoće u primjeni Zakona i spriječilo uvođenje novih tehničkih prepreka. Naime, kozmetički proizvod, kako je definiran u smislu Uredbe (EZ) br. 1223/2009  EP i Vijeća o kozmetičkim proizvodima, namijenjen je, između ostaloga, njezi i zaštiti (dakle i prevenciji), vanjskih dijelova ljudskoga tijela, zuba i sluznice usne šupljine. \nPrimjerice, uporaba paste za zube nedvojbeno i nesporno jest način prevencije karijesa, odnosno pripisivanje svojstva prevencije tom proizvodu nije zavaravajuća tvrdnja u pogledu obilježja tog proizvoda od koje je potrebno zaštititi potrošača.\nPredloženom odredbom dokinula bi se mogućnost pripisivanja i reklamiranja svojstva prevencije karijesa pasti za zube, odnosno uvela bi se nova tehnička prepreka.\nNadalje, u članku 4. Preambule Uredbe (EU) 2019/1020 stoji da bi okvir za nadzor tržišta uspostavljen ovom Uredbom trebao  dopunjavati i jačati postojeće odredbe u zakonodavstvu Unije o usklađivanju povezane s osiguravanjem sukladnosti proizvoda i okvirom za suradnju s organizacijama koje predstavljaju gospodarske subjekte ili krajnje korisnike, nadzorom proizvoda na tržištu i nadzoru tih proizvoda koji ulaze na tržište Unije. Međutim, u skladu s načelom lex specialis ova bi se Uredba trebala primjenjivati samo ako u zakonodavstvu Unije o usklađivanju ne postoje posebne odredbe s istim ciljem, prirodom ili učinkom. Odgovarajuće odredbe ove Uredbe stoga se ne bi trebale primjenjivati u područjima obuhvaćenima takvim posebnim odredbama, pri čemu se izrijekom navodi Uredba (EZ) br. 1223/2009 o kozmetičkim proizvodima.  Kako je važećim je Zakonom o predmetima opće uporabe (NN 39/ 13, 47/14, 114/18) uređen okvir za provedbu, između ostalih i Uredbe (EZ) br. 1223/2009, smatramo da bi uvođenje zabrane pripisivanja i reklamiranja svojstva prevencije za proizvode obuhvaćene tom Uredbom onemogućilo provedbu Zakona i stvorilo dodatne prepreke domaćim poduzetnicima.","Nije prihvaćen","Pod navedenom definicijom ne podrazumijeva se prevencija karijesa, već druge tvrdnje za druge bolesti i stanja. Definicijom se ne odstupa od definicije kozmetičkog proizvoda što nema govora o prevenciji bolesti."]